
F. 



Dum exoptatam labomm studiorumque 
metam contingo, Viri spectatissimi, et Lau- 
rea Medico-Chirurgica honestor, nihil in 
corde magis inest, quam gratam animi si- 
gni/icationem erga Vos et Patriam mihi 
vita ipsa jucundiorem amplissimis verbis 
ostendere. At interim benejiciorum quidem 
memor et meae tenuitatis plane conscius, 
idl aliud quam perennis observantiae te- 
stimonium Vobis possum exhibere. 

En itaque opusculum hoc, collatae Lau- 
reae quasi primitias, J obis ac Patriae di- 
lectissimae do totum atque dico. Sit hoc 
vestrae erga me liberalitatis publicum mo- 

numentum; dum mihi tot familiarium ca- 
lamitatum est quasi levamen ac solatium. 

Praetereo in hac tam fausta mihi die 
desideratissimi parentis acerbum et illaeta- 
bile fatum $ praetereo optimae meae geni- 
tricis infandam sortem; praetereo sum- 
mum moerorem ac pene dixerim despera- 
tionem, fratribus meis hac illac erranti- 
busy amarissimo vulnere cordi meo illatam. 
Munijicentia vestra spes maxima modo af- 
fulget, fore ut familiaria infortunia tan- 
dem aliquando mitigentur, et curis meis 
aliquod levamen ajferatur, et moestissimae 
matri, et toti familiae. Faxint interea su- 
peri 9 ut habeat in me Patria studiosum 
sui Civem et Medicum ex omni parte sol- 
licitum. Superest, praestantissimi Viri, ut 
quod incoepistis opus, illud implere velitis, 
mihique et conatibus meis pro vestra hu- 
manitate faveatis; dilmque me vestrae libe- 
ralitati committo, in dies magis magisque 
validissimum vestrum patrocinium experiar. 

Dabam Patavii v Kalendas septembris. 

I 

DISCEPTATIO 



(^uanti haberi debeat in praxi medica exercen- 
da pulsuum recta cognitio ; quantum utilitatis affe- 
rat ad morborum progressiones investigandas , et 
quantum inter pulsuum characteres discrimen ad 
morbi varietates mutationesque dignoscendas condu- 
cat ; omnibus sane medicis notum, atque experientia 
duce, a primis medicinae incunabilis demonstratum 
fuit. Ne quis vero unquam sibi suadeat, hanc tan- 
tam doctrinam medendi artem circumvolvere quo- 
dammodo et obscurare ut medicorum vulgo videtur; 
idoneum arbitror, plurimarum notionum diversi ge- 
neris apparatum sub oculos subjicere, qui artis Sphyg- 
micae auxilio suffultus, morborum therapiam opta- 
tae perfectioni proximiorem, studio diuturno fortas- 
ae in posterum rcddere poterit. 

Sinarum medicina quae tota in arte sphygmica 
versatur, quamvis procul dubio nimio innitatur em- 
pyrismo, ex diuturna praxi tamen haud parvae uti- 
litatis ferax in nonnullis praesertim communibus mor- 
bis esse potuit. Hoc autem verissimum esse ex pul- 
suum ad rectam diagnosim instituendam influxu, fa- 
cile ab omnibus desumi potest. Ecquis recentiorum 
cerebrosas de pulsuum qualitate idcas, quas Sinae me- 
dici habent, intento animo ad medicam praxim ad- 



junxit? Caepae folium , foramen tibiae.granum ory- 
zae, margaritaj madefactum gossjrpium, cingulutn 
dirutum, panni frustum usu detritum^ haec et alia 
hujusmodi pulsuum nomina apud Sinas inveniuntur, 
hisque ideis ars medendi apud ipsos solidis veluti fun- 
damentis firmatur. 

Animi pathemata in ordines septem divisa, scili- 
cet, laetituij miseratiOj tristitia, vigiliae, inquietu- 
doj timor, repentina formidoj iracundia, pulsu len- 
to, parvo, brevi, acri, implicato, profundo, agitalo, 
clauso, praecipiti, designantur: graviditatisque curri- 
culum, non modo expers, sed singulis mensibus pul- 
suum peculiari proprietate, mirabili modo instruitur. 
Quid de hisce notionihus dicam? Sinarum medico- 
rum si quis nos edoctos de hac doctrina sua dicen- 
di copia redderet ; forsitan aliquid emolumenti in 
artem nostram redundaret : secus haec plane nobis 
inutilia fore, nemo certe negabit. 

Hoc diflicilLimum argumentum Clinico tam ne- 
cessarium a nonnullis doctrina insignibus viris per- 
tractatum, multa adhuc desideranda relinquit. Pul- 
suum systematica distinctio tam belle a Galeno ac 
Burserio distributa nequaquam tyronibus, sed aeta- 
te medica provectis videtur accomodata : et re qui- 
dcm vera, variis arteriarum motibus attente indaga- 
tis ( quod absque dubio ad Clinicum sagaccm perti- 
net ) ipsorum characteres attentionem aufugiunt, idea- 
rumque ex iis confusio in tyronum inexperta men- 
te omnino rcmanere debet. 

Hujus mihi induxi veritatis persuasionera , cura 
palhologiae atque Materiae Medicae praelectiones 

eondiscipulis meis mihique perhumaniter et sapien- 
tissime dictabat Comcs Angelus Dalla Decima, nu- 
perrime sublatus fato acerbissimo Reipublicae lite- 
rariae, atque Universitatis Palavinae summa jactura ; 
hocque argumentum meditatus sum. Equcs V. A. 
Brera a Gubernii Consiliis S. C. R. A. Majestatis, 
Praxeos medicae Professor, jure ac meiito in va- 
cuam Cathedram interim suffectus fuit Avide ac 

sollicite ab omnibns tanti viri lectiones audiebantur : 

i. , 

et non ultimus ego inter medicae facultatis alumnos 
ad insignia audienda dictata recensitus, id quod po- 
tui retinere, niihi proposui. Ex illius praeccptis illa 
quae ad sphygmicam pertinebant, selegi : et sicuti in 
iis diffusiorem explicationem de pulsuum conditio- 
ne, magisque ad lectulos aegrotantium idoneam do- 
ctrinam invcni, hanc inauguralis meae disputationis 
argumentum constituere optimum esse cogitavi. Ad 
haec curam animumque intendi : eritque mihi sum- 
mi honoris approbatio ab illustri viro et Mecaena- 
te venerando liberaliter donata. 

Humanitati vestrae,Professores amplissimi,hosmeos 
labores qualescumque commendo, et doctrina qua 
estis conspicui non uti judex in praesens adsit, sed 
imperitiae meae praesidium validissimum adsistat,' ut 
clementer quae dicturus sum, excipiatis. 

A pulsatione continuo motu arteriarum effecta 
pulsus nomen habetur, qui motus sicut a physiolo- 
gis duplex distinguitur, diastole ac sistole graeco no- 
mine appellatur ; temporibus hisce nostris satis notus, 
et clarius quanto fieri potest sana doctrina deraon- 
6tratus. Medicum sane nulluin tjuae ad causas hu- 

jus functionis pertinent, latent. Quamobrem haefe 
facile praeterire in bac disceptatione arbitror. De 
pulsuum igitur pathologicis proprietatibus tantum 
sermonem instituam. 

Magnura intercedit discrimen in pulsationum nu- 
mcro variis hominum aetatibus constitutis : atque ab 
infantia usquc ad senectutem, praetermissis organo- 
rara ac constitutionum erroribus, hic numerus paul- 
latim decrescit. Sic uno horae momento, pro nor- 
ma generali statuto, habentur pulsationes centum 
ac vigiriti usque ad centum et triginta in infantibu?, 
nonaginta usque ad centum in adole scentibus, se- 
ptuaginta usque ad octaginta in adultis tam adole- 
•centibus quam juvenibus ac viris; et ab hac aetate 
usque ad senectutem, sexaginta vel septuaginta nu- 
inerantur. 

Hae vero abnormes juxta cujuscumque generis 
morbosos eventus redduntur. In foeminis vero major 
est consideranda frequentia quae refertur ad compa- 
gem illarum tenuiorem, qua data, impressionum vis 
major quam in hominibus explicatur. Juxta Breria- 
nae Scholae praecepta, quatuor in pulsuum doctri- 
na habcnda discrimina occurrunt, quae spectant ad 
pulsationum numerum dato tempore observatum ; ad 
rationem, qua cor arteriaeque suos edunt motus; ad 
sensationem, quae in digito tangente impressione fa- 
cta distinguitur; ad comparationem denique interplu- 
res ictus rnstituendam. In pathologicis ceL Dalla De- 
cima institutionibus anno 1B22 editis pulsuum spe- 
cies triginta mimerantur ac distinguuntur, et sunt: 
celer, tardus^frequens, rarus^ magnus, parvus, lon- 

gus, brevisjexpanmsjadsttictus, ple/uis, mcuus, ela- 
tus, pixfundus,fortis> debilis, durus, mollis, tensus, 
vibiwis, dicrotus, undosus, inciduus, inaequalis, in~ 
termiUenSjCaprizanSj vermicularis,formicans, myu- 
rus, deficiens: et haec pulsuum species emditione 
perspicua in earum explicatione ornantur. Ut melius 
vero haec nomina relata ad morhorura typum intel- 
ligaiitur, fas est, characteres pulsationum, spatiique 
intef eas interpositi, gradus variationum, ac leges ex 
observatiotie pendentes, rhythmo explicare. 

Raritas, pulsus vel frequentia habetur, cum natu- 
ralis pulsationura nuraerus, dato temporis spatio iu- 
spectus, crescit vel decrescit: et hinc gradus non- 
nulli tam frequentiae, quam raritatis observantur, 
unde frequens pulsus , perfrequens vjri frequentis- 
simus constituitur, ac inversa ratione rarus, perra- 
rus vel rarissimus distinguitur. Haec pulsuum fre- 
quentia ab adaucta cordis atque arteriarum sistole 
semper repetenda est : mimerus vero pulsationum ab 
adaucta vi irritabili tum cordis tum arteriarum tex- 
tus, immo etiam cordis tantum, originem habet ; et 
ideo corollarium sequitur, frequentiam pulsus a mor* 
bosa conditione cordis, potius quam arteriosi syste- 
matis pendere. 

Itaque frequentia istiusmodi quae uti febrium pa» 

thognomonicus character a medicis habetur, cordis 

praegrandem irritationem manifesto demonstrat: et 

inde aucta aeris temperies nec non balneorum, in- 

citamentum qudd ab animi affectionibus gignitur, mo» 

tus violentior, repletioque a cibis sumptis exorta, ir- 

ritabilitatem cordis augendo, frequentiores arteriarum 

0 o 

pulsus semper reddere debent Accidit e contra, quod 
qualecumque morbi genus, vitae vires languentes ef- 
ficiens, et consequenter actionem cordis imrainuens, 
pulsuum etiam raritatem inducit: quo id quod su- 
pra exposuimus, evidenter probatur. 
i Quoad pulsationum numerum; postquam frequen- 
tiam atque raritatera earumdem ostendimus, ad ra- 
tionem qua cor et arteriae suos edunt motus, gradum 
faciamus. Celeritate atque larditatehoc efficitur. Bre> 
vius aut longius intervallum mter diastolem ac si- 
stotem aliquando occurrit : sanguis enim in cavitate 
cordis retentus, non uno tantum impetu emissus, sed 
pauilatim per circulationis systema impulsus, tempo- 
ris spatio plus aequo majorepulsationem edit, ethinc 
pulsus qui tardus appellatur : contra vero nuncupa- 
tur celer, quando fit promptior constrictio, et mino- 
ri quam naturalis conditio postulat, temporis spatio 
sanguinis impulsio per arteriosum systema perfici- 
tur. Haec pulsus conditio non raro tabescentiae uti 
signum retinetur, atque in inflamraationis exitu in- 
testinorum gangraenoso jugiter occurrit. Febris qua 
corpus intabescit, hectica nuncupata hoc pulsuura 
charactere insignitur : ac generatim loquendo, mor- 
bosae affectiones in quibus massa sanguinea ad ali- 
quod organum difficiilime accedit ob constrictiones 
vaiidissimas quas systema patitur arteriosum, pulsus 
celeritate praesertim distinguuntur. 

Languescunt cordis vires, tarde ac lente sistoles 
vel arctatio cavitatum impletur, et inde pulsus qui 
tardus nuncupatur, cxsurgit. Animi deliquia, supre- 
mum vitae tempus hujus pulsationis tardae exem- 

pla suppeditant, ac criseos stadium in morbis acutia 
praesertim hac pulsus qualitate instruitur. 
« Si quando motus convulsivi qui arctationem cor- 
dis minime perfectam efficiant, insurgant, tum pul- 
8us qui vocatur dicrotus, efformatur, criticis etiam 
narium haemorrhagiis propriud, unde critico-nasalis 
nomen assumpsit. Habemus ex Lancisii observationi- 
bus,quod cordis vel magnae aortac aneurismata, pul- 
su dicroto pcrsaepe declarantur. 

Magnitudo ae parvitas, fortitudo ac debilitas, du- 
rities ac mollities puisuum exploranti digito tantum 
a Clinico persentiuntur. Magnus ille pulsus vocatur 
quando arteria in sua diastole ultra quam naturali 
conditione fieri potest,dilatatur : et cum arteriosi cy- 
lindri paries sub diastole parum elevatur, tunc pul- 
ius parvus dicitur. 

• Pulsus magnus etiam pro plenb usurpatur; sed 
hujusmodi pulsus a fortiori sanguinis renixu contra 
digitum videtur pendere : differt in hoc vero a forti 
nuncupato, quia summum arteriae elaterium huic ad- 
jungitur. Facile digitorum pressurae arteriae parietes 
aliquando eedunt, parumque expanduntur, et tunc 
pulsatio exsurgens debilis appellatur. 

Durities denique vel rigiditas, atque pulsuum raol- 
lities hoc modo explicantur. Sub durae pulsationis 
nomine intelligitur illa sensatio, quae in pulsu per- 
cipitur, quasi arteria sicut fides in instrumento ten- 
sa fuisset : pulsusque mollities sensationem omnino 
oppositam sub pressione edit. 

Pulsus magnus generatim sub statu phlogistico 
invenitur, atque in vasorum plenitudine, thoracicia 

pracserlim in inflammationibtw, in quibus praeteb- 
naturalis adest plethora, contigit Spasmodicae arte- 
riarum contractioncs in ioflammatione gastro-enteri- 
ci systematis advenieates sub veneficio praecipue^ 
pulsu parvo porro gaudent. Irritationis liicce status 
a iubo gastro-eirterico per trisplancbnicum systema 
propagatur : nervi cardiaci, caeiiaci, aliique undique 
perlboracis ac imi ventris cavitates diffusi ex ho<J 
systemate pcndentes afficiuntur, et sicuti cireulatio- 
nis systema dominantur, huic propriam irritationem 
comunicant. et inde luiius nulsus cbaracteres exoO- 
ftili manifcstantur. 

i Pulsus durities in summa phlogistica conditione 
observatur, qua vicissim cum tardo atque raro pul- 
sus durus conjungitur. Mollities vero sub diapboresi 
exsurgit,et tunc bujusmodi pulsus etiam undosus ap- 
pcllatur: quare undae excurrentis impreasio a digito 
explorante noiatur. 

Circulationis systema vcl peculiari propria irrita- 
tione movetur, vel baec per consensum aliis in locia 

> 

degens ilii comunicatur. In hoc casu sistoles arteria- 
rum major quam diastoles evadit : et huic conditio- 
ni arteriosi systematis pulsus sic diclus irritatus ap- 
phcatur. Sicuti vero organorum vitia ac dynamis- 
mi omnes affectiones fere semper pulsus irritationem 
cdunv ; ; baec irritatio etiam diversa juxta morbosi pro- 
cessus varietatem efficitur. Cum frequentia ac cele- 
ritate baec pulsuum irritatio confundi potest, et non 
raro mollem ac debilem piilsum efficit Uae irritatio- 
nes tandem ex perturbata mixtione organica penden- 
tes, per totum diffunduntur systema : et hinc haec 

pulsuum irritativa conditio persistit, usquedum eli- 
minata hac materia irritante, corpus pristinae sanita- 
ti restituatur. 

Sequitur ultimum discrimen ex comparatione in- 
ter pulsuum ictus desumptum, ex quo regularitatem, 
vel irregularitatem , intermissionem , aequalitatem y 
inaequahtatem pulsationum cognoscimus. Aequale 
spatium intra diastolem ac sistolem regularem pul- 
sum constituit ; inaequale vero irregularem. Si con- 
stantem vel variam pulsationum sibi succedentium 
seriem una tantum vel plures deficiant, tunc pulsus 
intermittens vocatus habetur. Haec pulsus intermis- 
sio vitium fere semper organicum tam in corde quam 

mvasis maioribus indicat. auod circulationi obsta- 
culum opponat. 

. Aequalis pulsus vocatur ille, in quo pulsationes 
omnes tam frequentia quam celeritate caeterisque 
aliis aequales inter se fiunt; contra vero inaequalis. 
Aequalis pulsus a Galeno distinguitur duplex, scili- 
cet aequaliter inaequalis, inaequaliter inaequalis : pri- 
mus videlicet regularitate, secundus irregularitate in 
sua inaequaliute donatur. 

Yirium vitalium titubatio a cordis vcl arteriarum 
spasmg affecta pulsu notatur inaequali : et cum cor 
spasmo afficitur, maximum vitae inest periculum, 
quod minor certe evadit sub arteriosi systematis spas- 
modica contractione, ut plurimum a statu irritatio- 
nis exorta. Inaequalis ergo sicuti ab irritatione pen- 
dere potest, ad irritatos vebementer pertinere debet. 

Yarietates pulsuum nuper descriptae non semper 
uti constantes in varietate earura retinendae sunt 

Organorum occulta vitia, loci arteriarum aberratio, 
diversa saepe vasorum distributio ac divisio pulsuum 
leges aliquando permutare possunt Uisce dictis ad- 
datur etiam vasorum rigiditas, quae in senibus sae- 
pissime usuvenit, unde arteriarum pulsus irregulari- 
tate jugiter instruuntur. Infantes, pueri, ac foeminae, 
uti supra uixiraus, a pulsuum legibus expositis se- 
gregentur oportet. 

Hacc quae exposuimus, pulsuum nomina, notis pe- 
culiaribus distincta, praecipua vocari possunt a Cii- 
nicis usurpata. Sed et alia etiam inveniuntur apud 
antiquiores praesertim, quae ad pulsus ab affectio- 
ne quadam in singulis organorum textibus enata, ap- 
plicata fuere. Hujusmodi pulsus symptomatici vel or- 
ganici nomen sortitus est. Itidem capitales, pectora- 
les, gutturales, stomacbici, hepatici, splenici, intesti- 
nales, uterini et reliqui pulsus habentur, quemadmo- 
dum pectus, guttur, hepar, splen, intestina, uterus pe- 
culiari ratione afficiuntur. Characteres vero quibus hae 
species distinguuntur, ad species a nobis antea de- 
monstratas pertinent; et Clinici sagacis est juxta 
notas exhibitas de organica affectione judicare. 

De crisium exitu notiones maximae utilitatis a pul- 
sibus hauriuntur, ut irritationis, coclionis, excretio- 
nis, tempus distinguatur. Irritationis status a pulsu 
vehementi, duro, contracto dignoscitur: coctionis tera- 
pus a soluto, expedito, liberiore pulsu manifestatur ; 
et excretionis denique periodus a pulsu sic dicto cri- 
tico, semper vario quoad organum ex quo excretio 
fit, noiatur. Ac sicuti crisisper emunctoria varia fieri 
solei, quae vel supra diaphragma, vel infra diaphrag- 

ma collocata sunt : sic et pulsus crisis emunctorium 
sequitur, et in supfcriorem ac inferiorem dividitur, 
quoad criseos vel supra vel infra diaphragma appa- 
ritionem. Ad superiorem pulsus pectoralis, guttura- 
lis, nasalis; ad inferiorera, intestinalis, hepaticus,re- 
nalis, haemorroidalis pertinere debent. 

Quoad refertur ad crises, pulsus etiam componi 
possunt : nam datur aliquando composita crisis, per 
varia superiora simul ac inferiora emunctoria enata, 
unde pulsus etiam inferioris ac superioris characte- 
rem accipit. Haec pulsuum compositionis genera at- 
tentionem majorem exposcunt, ut complicatio excre- 
tionum distinguatur. Tam pulsuum organicorum pro- 
prietates, quam criseos notiones a pulsibus repeten- 
dae, in eximio cL Burserii de pulsibus posthumo tra- 
ctatu fuse expositae inveniuntur ; quapropter de his 
verbum facere, inutilis prorsus foret in hac disputa- 
tione repetitio. 

Postremo sequatur appendix, quae scriptorum at- 
que Clinicorum praescripta de pulsuum exploratio- 
ne comprehendaL Arteriarum pulsum attingere ne- 
mini, nisi praxeos medicae expertissimo proprium 
videtur. Hoc autem esse verum, sane ex iis da qui- 
bus locuti sumus, protinus elucet. Pulsuum varieta- 
tes in singulis morbis diversae, loci arteriarum aber- 
rationes, organorum textus vitia, animi pathcmata, 
infirmorum instantaneae raotiones, et aha hujusmo- 
di, ambiguitates quamplurimas pariunt, quo fit ut 
medici mente labantur, atque forma morbi primo in- 
tuitu incerta efficiatur. Pluries igitur in primis pul- 
sum tangcre oportet, atque arteria vicissira pressurae 



aubjicienda est, et libertati pristinae pluribus vicibus 
restituatur necesse est. Nam et commotio aegrotan- 
tis a medentis praesentia produeta, ac circulationis 
motus ab ipsa aliquo modo mutatus, pulsuum quali- 
tatem diversam temporis puncto reddit. 

Utriusqe lateris pulsus in medica exploratione tan- 
gere jugiter oportet. Unius lateris arteriae saepenu- 
mero ab iUis alterius pulsatione discrepant: existat 
ne discTepantia, et pendeat a lineae albae divisionc 
maximi habita apud antiquiores, vel non, aut ab ae- 
grotantis decubitu , atque arteriosi systematis distri- 
butione, vel aliis originem habeat, certum est, quod 
haec a Clinicis observatur, atque magni semper 
fieri debet. 

Quinquaginta saltem pulsationes in explorando 
pulsu a medico sunt expectandae, ut si aliqua adsit 
intermissio, vel pulsuum dierotismus , recto modo 
persentiantur, atquc istarum proprietatum natura et 
indoles in diagnoseos institutione consideretur. Me- 
dico summopere inlerest, aequas a pulsuum qualitate 
indicationes haurire, ne niinis praeceps sententia ae- 
grotanti suo damnum irreparabile afferat. 

Explorationis initio digitorum tangentium pressio 
sit levis, atque arteriae pulsantis motu percepto, sta- 
tim digiti amoveantur ; paullo post denuo exploratio 
majori pressione repetatur. Pulsus aliquando fortio- 
res atque elatiores fiunt, et aliquando etiam profun- 
di, atque parvi inveniuntur. 

Itaque clare apparet, quomodo digitorum pressio, 
pulsus naturam evertere possit, istamque abnormem 
subinde medico sese ostendere : et ecce quantae uti- 

litatis in dignoseendo pulsationum charactere haec 
examinis attentio medico esse potest Infirmi atque 
medici collocatio ad explorationis optimum effectum 
valde conferunt. Aptior infirmi collocatio supina cer- 
te videtur, capite aliquantulum erecto bruchiisque 
absque pressione extensis : commode vero atque at- 
tente medicus suum examen impleat. 

Discutiendis itaque discussis, onus susceptum li- 
beravi, et pulsuum differentias quoad Clinicas ac- 
cessiones diligentia summatim exposui. 

Studiorum meorum curriculo jam nunc absoluto, 
quasi ad meorum laborum aliquod specimen pauca 
haec mente reputavi : atque in posterum ex observa- 
tionibus ad aegrotantium lectulos accurate cogitate- 
que consideratis in eam spem facile adducor, ut ma- 
gis explanatum hoc tam necessarium argumentum 
fiat, et multo utiliora eidem adjungere possim. 

THESES 
I. 

FebriumintermiUentium typus non semper earum 
constituit naturam ; liinc faUax Uiud effatum : ubi 
interraissio., ibi cbina. 

II. 

Chininae atque Cinclioninae sulphates corticis 
chinae-chinae omnino vices gcrere nunquam pos- 

sunt. 

III. 

Opium et incilante et deprimente actione polle» 
re potcst. 

